Desplegament de les pancartes de la campanya de comerç de Falles 2022 en els edificis municipals
02 de març 2022

![](/media/rgxn1wbp/c_falles1.jpg?width=850&height=566.9886363636364)

La regidoria de Comerç i Mercats ha desplegat les pancartes i lones commemoratives de la campanya de comerç de les Falles 2022 este matí en les façanes dels edificis municipals, tant en el Palau Municipal, a Sagunt, com en la Tinença d'Alcaldia, en el Port de Sagunt.

Amb esta acció l'Ajuntament de Sagunt pretén fomentar i animar a la ciutadania a realitzar les compres en els establiments del nostre municipi, sempre guardant tota la prudència necessària en temps encara de pandèmia.

En esta campanya es repartirà als comerços del municipi el material promocional compost per un total de 30.000 bosses de paper, la cartelleria corresponent i, a més, una carta de la regidora delegada dirigida a les i els comerciants.

La delegada de Comerç i Mercats, Ana María Quesada, ha explicat la importància de comprar en comerç local tant en general com durant estes festes: «**Ja hem col·locat les nostres lones falleres gegants. Com a línia comuna, tant l'any passat com este, continuem apostant per la poesia fallera que va fer Vicent Vayà i que tan coneguda és dins i fora del món faller**». Al que ha afegit: «**Enguany hem decidit col·locar ja esta lona com a primer punt d'arrancada de promoció del nostre comerç local. Comprar en el comerç local és importantíssim, cada decisió de compra compta i cada compra que es fa en este comerç és essencial**».

A la trobada han acudit l'alcalde de Sagunt, Darío Moreno; la regidora d'este departament, Ana María Quesada; el president de l'Associació Comerciants i Empresaris i Industrials de Sagunt i comarca, José Luis Doblaré; el president i secretari de l'Associació de Comerciants i Professionals del Port de Sagunt, Marcelo Cuadros i Pedro Argenti; una representant de l'Associació de Ciutat de Sagunt, Belvis Plaza i, finalment, l'ex regidor de Cultura, Vicent Vayà, molt vinculat des de sempre al món faller.

Dimecres que ve, 9 de març, tindrà lloc la roda de premsa de presentació de la campanya de comerç de Falles en el Consistori.

![](/media/mtjntq5c/c_falles2.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/desplegament-de-les-pancartes-de-la-campanya-de-comerc-de-falles-2022-en-els-edificis-municipals/ "Facebook")
*   [](http://twitter.com/share?url=https://aytosagunto.es/va/actualitat/desplegament-de-les-pancartes-de-la-campanya-de-comerc-de-falles-2022-en-els-edificis-municipals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/desplegament-de-les-pancartes-de-la-campanya-de-comerc-de-falles-2022-en-els-edificis-municipals/ "Linked In")
*   [](mailto:?body=https://aytosagunto.es/va/actualitat/desplegament-de-les-pancartes-de-la-campanya-de-comerc-de-falles-2022-en-els-edificis-municipals/)